“Barselona” futbol klubining prezidenti etib Xosep Bartomeu saylandi. Klubning prezident lavozimiga saylovlarda 4 nomzod qatnashdi, biroq asosiy kurash klubning amaldagi prezidenti Xosep Bartomeu va Joan Laporta o‘rtasida bordi. Bartomeu 54,63 foiz ovoz (klubning 25 823 a’zosi), Laporta esa 33,03 foiz (15 615) ovoz yig‘ishga muvvaq bo‘ldi. O‘z navbatida, yana ikki nomzod – Agusti Benedito va Toni Freysha mos ravishda 7,17 foiz va 3,70 foiz ovoz to‘plashdi. Xosep Bartomeuning klub prezidenti vakolatlari muddati 2021 yilgacha davom etadi.